ময়মনসিংহ প্রিমিয়ার লিগ
ময়মনসিংহ প্রিমিয়ার লীগ বা এমপিএল বা ওয়ালটন এমপিএল ছিলো বাংলাদেশের ময়মনসিংহ বিভাগে অনুষ্ঠিত একটি ফ্র্যাঞ্চাইজি ক্রিকেট টুর্নামেন্ট। প্রতিটি দলে দুইজন করে জাতীয় দলের খেলোয়াড় ছিল। টুর্নামেন্টটি ২১ থেকে ২৫ ডিসেম্বর ২০২০ এর মধ্যে অনুষ্ঠিত হয়েছিল। টি স্পোর্টস সেমিফাইনাল এবং ফাইনাল ম্যাচগুলি সম্প্রচার করে। সবগুলো ম্যাচই হয় সার্কিট হাউস মাঠে। টুর্নামেন্টটি ওয়ালটন গ্রুপ দ্বারা স্পনসর করা হয়। ময়মনসিংহ থান্ডারসকে আট উইকেটে হারিয়ে ট্রফি জিতেছে ময়মনসিংহ রাইডার্স।